BCPG ซีโอดี “โซลาร์ยาบูกิ” 20 MW หนุนกำลังผลิตญี่ปุ่นแตะ 79.70 MW
BCPG กดปุ่มซีโอดี “โซลาร์ยาบูกิ” ขนาด 20 MW ตั้งแต่วันที่ 15 เม.ย. ที่ผ่านมา หนุนกำลังผลิตญี่ปุ่นแตะ 79.70 MW
BCPG กดปุ่มซีโอดี “โซลาร์ยาบูกิ” ขนาด 20 MW ตั้งแต่วันที่ 15 เม.ย. ที่ผ่านมา หนุนกำลังผลิตญี่ปุ่นแตะ 79.70 MW
19 เม.ย. 2565

บริษัท บีซีพีจี จำกัด (มหาชน) หรือ BCPG แจ้งการเปิดดำเนินการในเชิงพาณิชย์และขายไฟเต็มกำลังการผลิตของโครงการโรงไฟฟ้าพลังงานแสงอาทิตย์ยาบุกิ ประเทศญี่ปุ่น ตั้งแต่วันที่ 15 เม.ย.2565 ซึ่งตั้งอยู่ที่จังหวัดฟูกูชิมะ กำลังการผลิตตามสัญญาขายไฟ 20 เมกะวัตต์ กับบริษัท Tohoku Electric Power Company ภายใต้การลงทุนแบบทีเค สัดส่วนร้อยละ 100 โดยมีราคารับซื้อไฟฟ้าแบบ Feeds-in-Tariff (FIT) ที่ 36 เยนต่อกิโลวัตต์ชั่วโมง ระยะเวลา 20 ปี
โดยปัจจุบันบริษัทฯ มีโรงไฟฟ้าพลังงานแสงอาทิตย์ในประเทศญี่ปุ่น กำลังการผลิตตามสัญญาขายไฟรวม 89.70 เมกะวัตต์ การเปิดดำเนินการของโครงการนี้ ทำให้บริษัทฯ มีโรงไฟฟ้าพลังงานแสงอาทิตย์ในประเทศญี่ปุ่นเปิดดำเนินการขายไฟในเชิงพาณิชย์แล้ว รวมเป็น 79.70 เมกะวัตต์ โดยอยู่ระหว่างการก่อสร้างและพัฒนาอีกจำนวน 10 เมกะวัตต์ คาดว่าจะสามารถเปิดดำเนินการในเชิงพาณิชย์ในปี 2566